
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2312 

26 Οκτωβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύνθεση και αρμοδιότητες της Επιτροπής Πιστωτι¬ 
κών και Ασφαλιστικών Θεμάτων και της Επιτρο¬ 
πής Μέτρων Εξυγίανσης της Τράπεζας της Ελ¬ 
λάδος . 1 

Τροποποίηση της Πράξης ΣΝΠ 96/22.4.2015 σχετικά 
με τα μέσα και διαδικασίες εφαρμογής της νομι¬ 
σματικής πολιτικής από την Τράπεζα της Ελλά¬ 
δος. 2 


ΑΠΟΦΑΣΕΙ Σ 

Αριθμ. πράξης 52/2.10.2015 (1) 


Σύνθεση και αρμοδιότητες της Επιτροπής Πιστωτικών 
και Ασφαλιστικών Θεμάτων και της Επιτροπής Μέ¬ 
τρων Εξυγίανσης της Τράπεζας της Ελλάδος 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΚΤΕΛΕΣΤΙΚΗ ΕΠΙΤΡΟΠΗ ΤΗΣ 
ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) τα άρθρα 28 και 55Α του καταστατικού της Τρά- 
πεζας της Ελλάδος, όπως ισχύει, 
β) την Πράξη Εκτελεστικής Επιτροπής (ΠΕΕ) 1/20.12.2012 
«Ανασύσταση Επιτροπής Πιστωτικών και Ασφαλιστικών 
Θεμάτων και ανάθεση αρμοδιότητας» (ΦΕΚ Β' 3410), 
όπως τροποποιήθηκε από την Πράξη Εκτελεστικής Επι¬ 
τροπής 4/8.1.2013 «Τροποποίηση και συμπλήρωση της 
Πράξης Εκτελεστικής Επιτροπής 1/20.12.2012 σχετικά 
με τις αρμοδιότητες της Επιτροπής Πιστωτικών και 
Ασφαλιστικών Θεμάτων» (ΦΕΚ Β' 13) και από την Πράξη 
Εκτελεστικής Επιτροπής 40/30.5.2014 «Τροποποίηση των 
Πράξεων Εκτελεστικής Επιτροπής 1/20.12.2012, 4/8.1.2013 
και 6/8.1.2013» (ΦΕΚ Β' 1567), 
γ) την Πράξη Εκτελεστικής Επιτροπής 6/8.1.2013 «Ανα¬ 
σύσταση Επιτροπής Μέτρων Εξυγίανσης και ανάθεση 
αρμοδιοτήτων» (ΦΕΚ Β' 13), όπως ισχύει μετά την τρο¬ 
ποποίησή της από την Πράξη Εκτελεστικής Επιτροπής 
40/30.5.2014 «Τροποποίηση των Πράξεων Εκτελεστικής 
Επιτροπής 1/20.12.2012, 4/8.1.2013 και 6/8.1.2013» (ΦΕΚ Β' 
1567), 


δ) τις διατάξεις του Ν. 4261/2014 «Πρόσβαση στη δρα¬ 
στηριότητα των πιστωτικών ιδρυμάτων και προληπτι¬ 
κή εποπτεία πιστωτικών ιδρυμάτων και επιχειρήσεων 
επενδύσεων (ενσωμάτωση της Οδηγίας 2013/36/ΕΕ), κα¬ 
τάργηση του Ν. 3601/2007 και άλλες διατάξεις» (ΦΕΚ Α' 
107), όπως ισχύει, 

ε) το Ν. 4335/2015 «Ανάκαμψη και εξυγίανση πιστω¬ 
τικών ιδρυμάτων και επιχειρήσεων επενδύσεων (ενσω¬ 
μάτωση της οδηγίας 2014/59/ΕΕ, ΕΕ Ε 173) και άλλες 
διατάξεις» (ΦΕΚ Α' 87), και ιδίως το άρθρο 2 αυτού, 
στ) τη σκοπιμότητα τροποποίησης των διατάξεων 
που αφορούν τη σύνθεση και τις αρμοδιότητες της Επι¬ 
τροπής Πιστωτικών και Ασφαλιστικών Θεμάτων και της 
Επιτροπής Μέτρων Εξυγίανσης, ιδίως μετά την εισαγω¬ 
γή του ως άνω Ν. 4335/2015, καθώς και κωδικοποίησης 
των σχετικών διατάξεων σε ενιαίο κείμενο, 
ζ) το ότι από τις διατάξεις της παρούσας δεν προκα- 
λείται δαπάνη σε βάρος του κρατικού προϋπολογισμού, 
αποφασίζει: 

Α. Η ανασυσταθείσα δια της ΠΕΕ 1/20.12.2012 στην 
Τράπεζα της Ελλάδος Επιτροπή Πιστωτικών και Ασφα¬ 
λιστικών Θεμάτων, έχει την εξής σύνθεση και τις ακό¬ 
λουθες αρμοδιότητες: 

1. Σύνθεση 

α. Η Επιτροπή συγκροτείται ως ακολούθως: 

Πρόεδρος: ο Διοικητής 

Μέλη: ο Υποδιοικητής στον οποίο 

αναφέρεται η Διεύθυνση 

Εποπτείας Πιστωτικού Συστήματος 

Οι Διευθυντές των Διευθύνσεων: 

- Εποπτείας Πιστωτικού Συστήματος 

- Εποπτείας Ιδιωτικής Ασφάλισης 

- Εργασιών Δημοσίου 

- Επιθεώρησης Εποπτευομένων Εταιρειών 

- Χρηματοπιστωτικής Σταθερότητας 

β. Ο Διοικητής σε περίπτωση απουσίας ή κωλύματος, 
αναπληρώνεται από τον ως άνω Υποδιοικητή. 

γ. Σε περίπτωση ισοψηφίας υπερισχύει η ψήφος του 
Προέδρου. 

δ. Χρέη Γραμματέα της Επιτροπής εκτελεί υπάλλη¬ 
λος του τμήματος Υποστήριξης Εκτελεστικών Οργά¬ 
νων Εποπτείας και τον αναπληρώνει υπάλληλος εκ 
των Διευθύνσεων Εποπτείας Πιστωτικού Συστήματος, 
Εποπτείας Ιδιωτικής Ασφάλισης και Επιθεώρησης Επο¬ 
πτευομένων Εταιρειών. 

2. Αρμοδιότητες 

Η έκδοση των κανονιστικών και ατομικών αποφάσε¬ 
ων και εισηγήσεων της Τράπεζας της Ελλάδος κατά 
την άσκηση των αρμοδιοτήτων που εμπίπτουν στο 
πεδίο του άρθρου 55Α του καταστατικού της. Στις 
ανωτέρω αποφάσεις και εισηγήσεις περιλαμβάνονται 
ιδίως εκείνες που αφορούν στην ίδρυση, στην ανά¬ 
κληση αδείας, στους όρους λειτουργίας των επο- 
πτευομένων ιδρυμάτων, στη λήψη μέτρων και στην 
επιβολή κυρώσεων και προστίμων σε νομικά και φυ¬ 
σικά πρόσωπα. 

Εξαιρούνται οι αποφάσεις που εμπίπτουν στην αρμο¬ 
διότητα της Επιτροπής Μέτρων Εξυγίανσης σύμφωνα 
με το Κεφ. Β.2. 

Β. Η ανασυσταθείσα διά της ΠΕΕ 6/8.1.2013 στην Τρά¬ 
πεζα της Ελλάδος Επιτροπή Μέτρων Εξυγίανσης, έχει 
την εξής σύνθεση και τις ακόλουθες αρμοδιότητες: 

1. Σύνθεση 

α. Η Επιτροπή συγκροτείται ως ακολούθως: 

Πρόεδρος: ο Υποδιοικητής, στον οποίο 

αναφέρεται η Μονάδα Εξυγίανσης 
Πιστωτικών Ιδρυμάτων. 

Μέλη: Οι Διευθυντές των Διευθύνσεων: 

- Συστημάτων Πληρωμών και Διακανονισμού 

- Στατιστικής 

- Χρηματοοικονομικών Δραστηριοτήτων 

β. Σε περίπτωση απουσίας ή κωλύματος, ο Υποδιοικη¬ 
τής αναπληρώνεται από το μέλος του Γενικού Συμβουλί¬ 
ου που ορίζεται κατά το τελευταίο εδάφιο του άρθρου 
32 του καταστατικού της Τράπεζας της Ελλάδος. 

γ. Σε περίπτωση ισοψηφίας υπερισχύει η ψήφος του 
Προέδρου. 

δ. Χρέη Γραμματέα και αναπληρωτή Γραμματέα της 
Επιτροπής εκτελεί υπάλληλος της Μονάδας Εξυγίανσης 
Πιστωτικών Ιδρυμάτων. 

2. Αρμοδιότητες 

Στην αρμοδιότητα της Επιτροπής Μέτρων Εξυγίανσης 
ανήκει η έκδοση των κανονιστικών και ατομικών απο¬ 
φάσεων και εισηγήσεων της Τράπεζας της Ελλάδος ως 
αρχής εξυγίανσης, οι οποίες εκδίδονται σύμφωνα με 
τις διατάξεις του άρθρου 2 -«Ανάκαμψη και εξυγίανση 
πιστωτικών ιδρυμάτων και επιχειρήσεων επενδύσεων 
(ενσωμάτωση της οδηγίας 2014/59/ΕΕ, ΕΕ Ι_ 173) και 
άλλες διατάξεις»- του Ν. 4335/2015 (ΦΕΚ Α' 87), καθώς 
και των αποφάσεων που αφορούν διαδικασίες εξυγί¬ 
ανσης, οι οποίες ήταν εκκρεμείς κατά τη θέση σε ισχύ 
του ως άνω νόμου. 

Γ. 1. Η Εκτελεστική Επιτροπή διατηρεί το δικαίωμα να 
ασκεί με Πράξεις της τις αρμοδιότητες που ανατίθενται 
με την παρούσα στην Επιτροπή Πιστωτικών και Ασφαλι¬ 
στικών Θεμάτων και στην Επιτροπή Μέτρων Εξυγίανσης. 

2. Η οι ως άνω Επιτροπές αποφασίζουν κατόπιν εισή¬ 
γησης της κατά περίπτωση καθ’ ύλην αρμόδιας Υπηρε¬ 
σιακής Μονάδας της Τ ράπεζας της Ελλάδος. 

Δ. Από την έναρξη ισχύος της παρούσας Πράξης 
καταργούνται οι Πράξεις Εκτελεστικής Επιτροπής 
4/8.1.2013 (ΦΕΚ Β' 13) και 40/30.5.2014 (ΦΕΚ Β' 1567). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Διοικητής 
ΙΩΑΝΝΗΣ ΣΤΟΥΡΝΑΡΑΣ 


Αριθ. πράξης 98/23-10-2015 (2) 

Τροποποίηση της Πράξης ΣΝΠ 96/22.4.2015 σχετικά με 
τα μέσα και διαδικασίες εφαρμογής της νομισματι¬ 
κής πολιτικής από την Τράπεζα της Ελλάδος 

ΤΡΑΠΕΖΑ ΤΗΣ ΕΛΛΑΔΟΣ 
ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 
Αφού έλαβε υπόψη: 

α) τα Αρθρα 2, 3 5Α, και 55 του καταστατικού της 
Τ ράπεζας της Ελλάδος, ως κυρωθέν ισχύει, 
β) την Πράξη ΣΝΠ 87/28.2.2013 «Αντικατάσταση της 
Πράξης ΣΝΠ 82/27.8.2012 σχετικά με συμπληρωματι¬ 
κά προσωρινά μέτρα όσον αφορά τις πράξεις κύριας 
αναχρηματοδότησης του Ευρωσυστήματος και την 
καταλληλότητα των ασφαλειών» (ΦΕΚ Β' 482/1.3.2013), 
όπως τροποποιήθηκε με την Πράξη ΣΝΠ 88/26.4.2013 
(ΦΕΚ Β' 1069/29.4.2013), την Πράξη ΣΝΠ 89/20.12.2013 
(ΦΕΚ Β' 3433/31.12.2013), την Πράξη ΣΝΠ 90/27.3.2014 
(ΦΕΚ Β' 848/4.4.2014), την Πράξη ΣΝΠ 93/5.8.2014 (ΦΕΚ 
Β' 2246/18.8.2014), την Πράξη ΣΝΠ 94/20.10.2014 (ΦΕΚ Β' 
2874/24.10.2014) και την Πράξη ΣΝΠ 95/28.11.2014 (ΦΕΚ 
Β' 3356/15.12.2014), 

γ) την Πράξη ΣΝΠ 96/22.4.2015 «Μέσα και διαδικασίες 
εφαρμογής της νομισματικής πολιτικής από την Τρά¬ 
πεζα της Ελλάδος» (ΦΕΚ Β' 764/30.4.2015), 
δ) την Κατευθυντήρια Γραμμή (ΕΕ) 2015/510 της Ευρω¬ 
παϊκής Κεντρικής Τράπεζας της 19ης Δεκεμβρίου 2014 
σχετικά με την εφαρμογή του πλαισίου νομισματικής 
πολιτικής του Ευρωσυστήματος (Κατευθυντήρια Γ ραμμή 
ΕΚΤ/2014/60), 

ε) την Κατευθυντήρια Γραμμή (ΕΕ) 2015/27 της Ευ¬ 
ρωπαϊκής Κεντρικής Τράπεζας της 27ης Αυγούστου 
2015 που τροποποιεί την κατευθυντήρια γραμμή (ΕΕ) 
2015/510 της Ευρωπαϊκής Κεντρικής Τράπεζας της 19ης 
Δεκεμβρίου 2014, σχετικά με την εφαρμογή του πλαισίου 
νομισματικής πολιτικής του Ευρωσυστήματος (Κατευ¬ 
θυντήρια Γραμμή ΕΚΤ/2015/27), 
στ) το καταστατικό του Ευρωπαϊκού Συστήματος 
Κεντρικών Τραπεζών και της Ευρωπαϊκής Κεντρικής 
Τράπεζας, αποφάσισε: 

Τροποποιεί την Πράξη Συμβουλίου Νομισματικής Πο¬ 
λιτικής (ΠΣΝΠ) υπ' αριθμ. 96/22.4.2015, ως εξής: 

I. Το άρθρο 54 αντικαθίσταται, ως εξής: 

«Άρθρο 54 

Κριτήρια καταλληλότητας για τη συμμετοχή στις 
πράξεις νομισματικής πολιτικής του Ευρωσυστήματος 
Με την επιφύλαξη του άρθρου 56, πρόσβαση στις 
πράξεις νομισματικής πολιτικής έχουν μόνον ιδρύματα 
που πληρούν τα ακόλουθα κριτήρια: 

α) Υπόκεινται στο σύστημα υποχρεωτικών ελάχιστων 
αποθεματικών του Ευρωσυστήματος βάσει του άρθρου 
19.1 του καταστατικού του ΕΣΚΤ και δεν τους έχει χο¬ 
ρηγηθεί απαλλαγή από τις υποχρεώσεις τους, σύμφω¬ 
να με το εν λόγω σύστημα κατά τον κανονισμό (ΕΚ) 
αριθ. 2531/98 και τον κανονισμό (ΕΚ) αριθ. 1745/2003 
(ΕΚΤ/2003/9)· 

β) Εμπίπτουν σε μία από τις ακόλουθες περιπτώσεις: 
ί) υπόκεινται σε μία τουλάχιστον μορφή εναρμονισμέ¬ 
νης εποπτείας που ασκείται από αρμόδιες αρχές της 
Ένωσης/του ΕΟΧ κατά την οδηγία 2013/36/ΕΕ και τον 
κανονισμό (ΕΕ) αριθ. 575/2013" 

μ) αποτελούν πιστωτικά ιδρύματα που ανήκουν στο 
δημόσιο, κατά την έννοια του άρθρου 123 παράγραφος 
2 της Συνθήκης, και υπόκεινται σε εποπτεία ανάλογη 
εκείνης που ασκείται από αρμόδιες αρχές κατά την 
οδηγία 2013/36/ΕΕ και τον κανονισμό (ΕΕ) αριθ. 575/2013" 
ϋί) υπόκεινται σε μη εναρμονισμένη εποπτεία που 
ασκείται από αρμόδιες αρχές, η οποία είναι ανάλογη 
της εναρμονισμένης εποπτείας που ασκείται από αρ¬ 
μόδιες αρχές της Ένωσης/του ΕΟΧ κατά την οδηγία 
2013/36/ΕΕ και τον κανονισμό (ΕΕ) αριθ. 575/2013, π.χ. 
στην περίπτωση υποκαταστημάτων πιστωτικών ιδρυ¬ 
μάτων που έχουν συσταθεί εκτός του ΕΟΧ, τα οποία 
είναι εγκατεστημένα σε κράτη μέλη με νόμισμα το ευρώ" 
γ) Είναι οικονομικά εύρωστα κατά την έννοια του άρ¬ 
θρου 54α' 

δ) Τηρούν λογαριασμό χρηματικού διακανονισμού 
κατά προβλεπόμενα στην παρούσα Πράξη και πληρούν 
τις λειτουργικές απαιτήσεις που τυχόν καθορίζει εκά- 
στοτε η Τράπεζα της Ελλάδος για το εκάστοτε μέσο 
ή πράξη.» 

II. Προστίθεται το ακόλουθο άρθρο 54α ως εξής: 

«Άρθρο 54α 

Αξιολόγηση της οικονομικής ευρωστίας των ιδρυμάτων 

1. Κατά την αξιολόγηση της οικονομικής ευρωστίας με¬ 
μονωμένων ιδρυμάτων για τους σκοπούς του παρόντος 
άρθρου το Ευρωσύστημα δύναται να λαμβάνει υπόψη 
τις ακόλουθες πληροφορίες προληπτικής εποπτείας: 

α) τριμηνιαίες πληροφορίες που παρέχονται βάσει του 
κανονισμού (ΕΕ) αριθ. 575/2013 σε ατομική και ενοποιημένη 
βάση σχετικά με τους δείκτες κεφαλαίου, μόχλευσης και 
ρευστότητας, σύμφωνα με τις εποπτικές απαιτήσεις ή 
β) κατά περίπτωση, πληροφορίες προληπτικής επο¬ 
πτείας ανάλογες των πληροφοριών του στοιχείου α). 

2. Εάν ο επόπτης ορισμένου ιδρύματος δεν παρέχει 
τις εν λόγω πληροφορίες προληπτικής εποπτείας στην 
Τράπεζα της Ελλάδος ή στην ΕΚΤ, η κάθε μία εξ αυτών 
μπορεί να ζητήσει από το ίδρυμα να τις καταστήσει 
διαθέσιμες. Όταν το ίδρυμα παρέχει απευθείας τις εν 
λόγω πληροφορίες, υποβάλλει και αξιολόγηση τους 
διενεργούμενη από τον οικείο επόπτη. Εν προκειμένω 
ενδέχεται να απαιτείται και πρόσθετη πιστοποίηση από 
εξωτερικό ελεγκτή. 

3. Τα υποκαταστήματα παρέχουν πληροφορίες σχετι¬ 
κά με τους δείκτες κεφαλαίου, μόχλευσης και ρευστότη¬ 
τας σύμφωνα με τις επιταγές του κανονισμού (ΕΕ) αριθ. 
575/2013 ή, κατά περίπτωση, ανάλογες πληροφορίες, 
όσον αφορά το ίδρυμα στο οποίο ανήκουν, σε ατομι¬ 
κή και ενοποιημένη βάση, σύμφωνα με τις εποπτικές 
απαιτήσεις. 

4. Κατά την αξιολόγηση της οικονομικής ευρωστί¬ 
ας ιδρυμάτων που έχουν ανακεφαλαιοποιηθεί έμμεσα 
με δημόσια χρεόγραφα, το Ευρωσύστημα δύναται να 
λαμβάνει υπόψη τις μεθόδους και τη λειτουργία των 
ως άνω ανακεφαλαιοποιήσεων, περιλαμβανομένης της 
κατηγορίας των εν λόγω μέσων, της ρευστότητας τους 
και της πρόσβασης του εκδότη τους στην αγορά, ενόψει 
της διασφάλισης της τήρησης των κεφαλαιακών δει¬ 
κτών που παρέχονται βάσει του κανονισμού (ΕΕ) αριθ. 
575/2013. 

5. Δεν είναι επιλέξιμες και, ως εκ τούτου, δεν έχουν 
πρόσβαση σε πράξεις νομισματικής πολικής του Ευ- 
ρωσυστήματος οι εταιρείες διαχείρισης περιουσιακών 


στοιχείων που προκύπτουν από τη λήψη μέτρων εξυγί¬ 
ανσης υπό τη μορφή του εργαλείου του διαχωρισμού 
περιουσιών στοιχείων βάσει του άρθρου 26 του κανονι¬ 
σμού (ΕΕ) αριθ. 806/2014 του Ευρωπαϊκού Κοινοβουλίου 
και του Συμβουλίου(**) ή του άρθρου 42 της οδηγίας 
2014/59/ΕΕ του Ευρωπαϊκού Κοινοβουλίου και του Συμ¬ 
βουλίου^**), όπως αυτό έχει ενσωματωθεί στην ελλη¬ 
νική νομοθεσία με το άρθρο 42 του Ν. 4335/2015 (ΦΕΚ 
Α' 87/23.7.2015), όπως ισχύει. 

(**) Κανονισμός (ΕΕ) αριθ. 806/2014 του Ευρωπαϊκού 
Κοινοβουλίου και του Συμβουλίου, της 15ης Ιουλίου 2014, 
περί θεσπίσεως ενιαίων κανόνων και διαδικασίας για 
την εξυγίανση πιστωτικών ιδρυμάτων και ορισμένων 
επιχειρήσεων επενδύσεων στο πλαίσιο ενός Ενιαίου 
Μηχανισμού Εξυγίανσης και ενός Ενιαίου Ταμείου Εξυ¬ 
γίανσης και τροποποιήσεως του κανονισμού (ΕΕ) αριθ. 
1093/2010 (ΕΕ Ι_ 225 της 30.7.2014, σ. 1). 

(***) Οδηγία 2014/59/ΕΕ του Ευρωπαϊκού Κοινοβουλίου 
και του Συμβουλίου, της 15ης Μάΐου 2014, για τη θέσπιση 
πλαισίου για την ανάκαμψη και την εξυγίανση πιστω¬ 
τικών ιδρυμάτων και επιχειρήσεων επενδύσεων και για 
την τροποποίηση της οδηγίας 82/891/ΕΟΚ του Συμβου¬ 
λίου, και των οδηγιών 2001/24/ΕΚ, 2002/47/ΕΚ, 2004/25/ 
ΕΚ, 2005/56/ΕΚ, 2007/36/ΕΚ, 2011/35/ΕΕ, 2012/30/ΕΕ και 
2013/36/ΕΕ, καθώς και των κανονισμών του Ευρωπαϊκού 
Κοινοβουλίου και του Συμβουλίου (ΕΕ) αριθ. 1093/2010 
και (ΕΕ) αριθ. 648/2012 (ΕΕΙ_ 173 της 12.6.2014, σ. 190).»" 

III. Αντικαθίσταται η παράγραφος 2 του άρθρου 69 
ως εξής: 

«2. Στα μη εμπορεύσιμα περιουσιακά στοιχεία περι¬ 
λαμβάνονται οι δανειακές απαιτήσεις, οι καταθέσεις 
καθορισμένης διάρκειας, τα ΒΜΒϋε (ΒθίαίΙ ΜοΓίραρσ 
ΒασΚθά ϋοΐοΐ ΙπείΓυπιοπίε - γραμμάτια ή συναλλαγματι¬ 
κές που εξασφαλίζονται με χαρτοφυλάκια ενυπόθηκων 
στεγαστικών δανείων χωρίς να έχει λάβει χώρα πλήρης 
τιτλοποίηση), καθώς και τα μη εμπορεύσιμα χρεόγρα¬ 
φα καλυπτόμενα από αποδεκτές δανειακές απαιτή¬ 
σεις (ΟθάΙ ΙηείΓυπίθηΙε άασΚοά άγ ΕΙρόΙθ ΟοάίΙ ΟΙαίπιε- 
ϋΕΟΟε). Ομολογιακά δάνεια τα οποία δεν αποτελούν 
αντικείμενο διαπραγμάτευσης σε ρυθμιζόμενες αγορές, 
για τα οποία εκδίδονται ενσώματοι τίτλοι, νοείται ότι 
εμπίπτουν στην κατηγορία των δανειακών απαιτήσεων.» 

IV. Το άρθρο 72 αντικαθίσταται ως εξής: 

«Αρθρο 72 

Πρόσθετες απαιτήσεις νομικής φύσης 
για τις δανειακές απαιτήσεις 

1. Πέραν των λοιπών κριτηρίων καταλληλότητας κατά 
τα προβλεπόμενα στα άρθρα 69 έως 71 της παρούσας 
Πράξης και προκειμένου να εξασφαλίζεται το κύρος 
των ασφαλειών επί των δανειακών απαιτήσεων και η 
δυνατότητα ταχείας ρευστοποίησης τους σε περίπτωση 
αθέτησης υποχρέωσης αντισυμβαλλομένου, απαιτείται 
να πληρούνται οι ακόλουθες πρόσθετες απαιτήσεις νο¬ 
μικής φύσης: 

α) επαλήθευση της ύπαρξης των δανειακών απαιτήσεων" 
β) εγκυρότητα της σύμβασης για την παροχή των 
δανειακών απαιτήσεων ως ασφάλειας" 
γ) πλήρης παραγωγή των αποτελεσμάτων της παρο¬ 
χής της ασφάλειας έναντι τρίτων" 
δ) απουσία περιορισμών ως προς την παροχή των 
δανειακών απαιτήσεων ως ασφάλειας και ως προς τη 
ρευστοποίηση τους" 

ε) απουσία περιορισμών όσον αφορά το τραπεζικό 
απόρρητο και την εμπιστευτικότητα. 

2. Οι ως άνω απαιτήσεις, καθώς και τυχόν άλλες ειδι¬ 
κότερες απαιτήσεις σε ό,τι αφορά ιδίως το κύρος και 
τα έννομα αποτελέσματα των ασφαλειών εξειδικεύονται 
στα άρθρα 73 έως 77 της παρούσας Πράξης, καθώς 
και στις σχετικές συμβάσεις που καταρτίζει η Τράπεζα 
της Ελλάδος με τους αντισυμβαλλομένους της και στις 
τυχόν σχετικές εγκυκλίους που εκδίδει η Τράπεζα της 
Ελλάδος.» 

V. Προστίθεται το ακόλουθο άρθρο 77α, ως εξής: 

«Άρθρο 77α 

Πρόσθετες απαιτήσεις νομικής φύσης σε ό,τι αφορά 
τις υποκείμενες δανειακές απαιτήσεις των ΌΕΟΟ 

1. Πέραν των προβλεπομένων στο άρθρο 69 παρά¬ 
γραφος 3 της παρούσας Πράξης περί των κριτηρίων 
καταλληλότητας και εν γένει όρων αποδοχής των ΌΕΌΌ, 
και προκειμένου να διασφαλίζεται η έγκυρη σύσταση 
ασφάλειας επί των υποκείμενων δανειακών απαιτήσεων 
και η δυνατότητα του εκδότη και των κατόχων των 
ΌΕΌΌ να προβούν σε γρήγορη ρευστοποίηση των απαι¬ 
τήσεων αυτών σε περίπτωση που ο αρχικός δικαιούχος 
αθετεί τις υποχρεώσεις του, πρέπει να πληρούνται οι 
ακόλουθες πρόσθετες νομικές προϋποθέσεις, όπως ει¬ 
δικότερα ορίζεται στις παραγράφους 2 έως 8: 

1) επαλήθευση της ύπαρξης των υποκείμενων δανει¬ 
ακών απαιτήσεων 

2) εγκυρότητα της σύμβασης για την παροχή των 
υποκείμενων δανειακών απαιτήσεων ως ασφάλειας' 

3) πλήρης παραγωγή των αποτελεσμάτων της παρο¬ 
χής της ασφάλειας έναντι τρίτων 

4) απουσία περιορισμών όσον αφορά τη μεταβίβαση 
των υποκείμενων δανειακών απαιτήσεων 

5) απουσία περιορισμών όσον αφορά τη ρευστοποίηση 
των υποκείμενων δανειακών απαιτήσεων 

6) απουσία περιορισμών όσον αφορά το τραπεζικό 
απόρρητο και την εμπιστευτικότητα. 

Οι ως άνω απαιτήσεις, καθώς και τυχόν ειδικότερες 
απαιτήσεις σε ό,τι αφορά το κύρος και τα έννομα απο¬ 
τελέσματα των ασφαλειών εξειδικεύονται στις επόμε¬ 
νες παραγράφους του παρόντος άρθρου, καθώς και 
στις σχετικές συμβάσεις που καταρτίζει η Τράπεζα της 
Ελλάδος με τους αντισυμβαλλομένους της και στις τυ¬ 
χόν σχετικές εγκυκλίους που εκδίδει η Τράπεζα της 
Ελλάδος. 

2. Η Τράπεζα της Ελλάδος, υπό την ιδιότητα της ΕθνΚΤ 
της χώρας εγκατάστασης του αρχικού δικαιούχου, προ¬ 
βαίνει σε εφάπαξ επαλήθευση της καταλληλότητας των 
διαδικασιών που χρησιμοποιεί ο αρχικός δικαιούχος για 
την υποβολή πληροφοριών για τις υποκείμενες δανεια¬ 
κές απαιτήσεις στο Ευρωσύστημα. 

3. Η Τ ράπεζα της Ελλάδος, υπό την ιδιότητα της ΕθνΚΤ 
της χώρας εγκατάστασης του αρχικού δικαιούχου, λαμ¬ 
βάνει, κατ’ ελάχιστον, τα ακόλουθα μέτρα επαλήθευσης 
της ύπαρξης των υποκείμενων δανειακών απαιτήσεων: 

α) Λαμβάνει από τον εκάστοτε αρχικό δικαιούχο έγ¬ 
γραφη υπεύθυνη δήλωση τουλάχιστον κάθε τρίμηνο, με 
την οποία ο εν λόγω δικαιούχος βεβαιώνει: 

ί) την ύπαρξη των υποκείμενων δανειακών απαιτήσεων 
αντί της εν λόγω υπεύθυνης δήλωσης θα μπορούσε να 
διενεργείται διασταύρωση πληροφοριών που τηρούνται 
σε κεντρικά Μητρώα πιστώσεων, όπου αυτά υπάρχουν 


ϋ) ότι οι υποκείμενες δανειακές απαιτήσεις πληρούν 
τα κριτήρια καταλληλότητας που εφαρμόζει το Ευρω- 
σύστημα' 

ιϋ) ότι οι υποκείμενες δανειακές απαιτήσεις δεν χρησι¬ 
μοποιούνται ταυτόχρονα ως ασφάλεια και υπέρ άλλου 
τρίτου και ότι ο αρχικός δικαιούχος δεν θα τις παράσχει 
ως ασφάλεια στο Ευρωσύστημα ή σε τρίτο' 

ίν) ότι ο αρχικός δικαιούχος θα αναλαμβάνει να ειδο¬ 
ποιεί την οικεία ΕθνΚΤ, το αργότερο εντός της επόμε¬ 
νης εργάσιμης ημέρας για κάθε επερχόμενο γεγονός 
που επηρεάζει ουσιωδώς την αξία των δανειακών απαι¬ 
τήσεων που παρέχονται ως ασφάλεια, ιδίως για τυχόν 
πρόωρες, μερικές ή ολικές εξοφλήσεις, υποβαθμίσεις 
και ουσιώδεις μεταβολές στους όρους των υποκείμενων 
δανειακών απαιτήσεων. 

β) Η Τράπεζα της Ελλάδος, υπό την ιδιότητα της 
ΕθνΚΤ της χώρας εγκατάστασης του αρχικού δικαιού¬ 
χου, διεξάγει τυχαίους ελέγχους ποιότητας και ακρί¬ 
βειας των υπεύθυνων δηλώσεων των αρχικών δικαιού¬ 
χων, με βάση προσκομιζόμενα έγγραφα ή επιτόπιους 
ελέγχους. Οι πληροφορίες που ελέγχονται σε σχέση 
με κάθε υποκείμενη δανειακή απαίτηση περιλαμβάνουν, 
κατ’ ελάχιστον, τα χαρακτηριστικά βάσει των οποίων 
διαπιστώνεται η ύπαρξη και καταλληλότητα της. Όσον 
αφορά σε αρχικούς δικαιούχους που διαθέτουν εσωτε¬ 
ρικά συστήματα διαβάθμισης (ΙΡΒ) εγκεκριμένα βάσει 
του ΕΟΑΡ, διενεργούνται επιπλέον έλεγχοι για την αξι¬ 
ολόγηση της πιστωτικής ποιότητας των υποκείμενων 
δανειακών απαιτήσεων, οι οποίοι περιλαμβάνουν ελέγ¬ 
χους όσον αφορά την πιθανότητα αθέτησης υποχρέ¬ 
ωσης από τους οφειλέτες δανειακών απαιτήσεων που 
καλύπτουν τα ϋΕΟΟ και χρησιμοποιούνται ως ασφάλεια 
στις πιστοδοτικές πράξεις του Ευρωσυστήματος. 

γ) Για τους ελέγχους που τυχόν διενεργούνται από 
πρόσωπα πλην της Τράπεζας της Ελλάδος, οι επιφορ¬ 
τιζόμενοι με τον έλεγχο πρέπει να είναι εξουσιοδοτη¬ 
μένοι προς τούτο είτε συμβατικά, εάν χρειάζεται, είτε 
σύμφωνα με τις ισχύουσες εθνικές διατάξεις. 

4. Η σύμβαση για τη μεταβίβαση των υποκείμενων δα¬ 
νειακών απαιτήσεων στον εκδότη ή για την παροχή τους 
ως ασφάλειας με μεταβίβαση, εκχώρηση (αεείρηπίθηΐ) 
ή ενεχύραση είναι έγκυρη μεταξύ του εκδότη και του 
αρχικού δικαιούχου και/ή του αποδέκτη της ασφάλειας/ 
εκδοχέα/ενεχυρούχου δανειστή, κατά περίπτωση, βάσει 
του εφαρμοστέου εθνικού δικαίου. Όλες οι νομικές δια¬ 
τυπώσεις που είναι απαραίτητες για τη διασφάλιση της 
εγκυρότητας της σύμβασης και της έμμεσης ή άμεσης 
μεταβίβασης των υποκείμενων δανειακών απαιτήσεων 
ως ασφάλειας πρέπει να τηρούνται δεόντως από τον 
αρχικό δικαιούχο και/ή τον αποδέκτη της ασφάλειας, 
ανάλογα με την περίπτωση. Όσον αφορά την αναγγελία 
στον οφειλέτη, ισχύουν τα προβλεπόμενα στο άρθρο 
107στ της Κατευθυντήριας Γραμμής ΕΚΤ/2014/60. 

5. Οι υποκείμενες δανειακές απαιτήσεις πρέπει να 
είναι πλήρως μεταβιβάσιμες και να μπορούν να μετα¬ 
βιβάζονται στον εκδότη χωρίς περιορισμούς. Οι συμβά¬ 
σεις των υποκείμενων δανειακών απαιτήσεων ή άλλες 
συμβατικές ρυθμίσεις μεταξύ του αρχικού δικαιούχου 
και του οφειλέτη δεν πρέπει να περιέχουν περιοριστι¬ 
κούς όρους ως προς τη μεταβίβαση της ασφάλειας. Οι 
συμβάσεις δανειακών απαιτήσεων ή άλλες συμβατικές 
ρυθμίσεις μεταξύ του αρχικού δικαιούχου και του οφει¬ 
λέτη δεν πρέπει να περιέχουν περιοριστικούς όρους 

ως προς τη ρευστοποίηση των υποκείμενων δανειακών 
απαιτήσεων, συμπεριλαμβανομένων τυπικών, χρονικών 
ή άλλων απαιτήσεων όσον αφορά τη ρευστοποίηση, 
κατά τρόπο ώστε το Ευρωσύστημα να μπορεί να ρευ¬ 
στοποιήσει την ασφάλεια των 0Ε00, 

6. Παρά τις διατάξεις της παραγράφου 5, οι διατάξεις 
που περιορίζουν την εκχώρηση μεριδίων κοινοπρακτι- 
κού δανείου σε τράπεζες, χρηματοπιστωτικά ιδρύματα 
και οντότητες, η συνήθης δραστηριότητα ή ο σκοπός 
σύστασης των οποίων είναι να δημιουργούν, αγοράζουν 
ή επενδύουν σε δάνεια, τίτλους ή άλλα χρηματοοικονο¬ 
μικά περιουσιακά στοιχεία, δεν πρέπει να θεωρούνται 
περιορισμοί στη ρευστοποίηση των υποκείμενων δα¬ 
νειακών απαιτήσεων. 

7. Παρά τις διατάξεις των παραγράφων 5 και 6, η 
ύπαρξη δανειακού αντιπροσώπου (ίαοίϋΐγ αροπΐ) για την 
είσπραξη και διανομή των πληρωμών και τη διαχείριση 
του δανείου δεν πρέπει να θεωρείται περιορισμός στη 
μεταβίβαση και τη ρευστοποίηση των μεριδίων του κοι- 
νοπρακτικού δανείου, εφόσον: 

1) ο δανειακός αντιπρόσωπος είναι πιστωτικό ίδρυμα 
εγκατεστημένο σε κράτος μέλος' και 

2) η σχέση παροχής υπηρεσιών μεταξύ του οικείου 
μέλους της κοινοπραξίας και του δανειακού αντιπροσώ¬ 
που μπορεί να μεταβιβαστεί παράλληλα με το μερίδιο 
του κοινοπρακτικού δανείου ή ως μέρος αυτού. 

8. Αρχικός δικαιούχος και οφειλέτης θα πρέπει να 
έχουν συμφωνήσει συμβατικά ότι ο δεύτερος συναινεί 
ανεπιφύλακτα στη γνωστοποίηση στο Ευρωσύστημα, 
από τον αρχικό δικαιούχο, τον εκδότη και κάθε αντι¬ 
συμβαλλόμενο που παρέχει το ϋΕΟΟ ως ασφάλεια, 
λεπτομερειών της υποκείμενης δανειακής απαίτησης 
και του προσώπου του οφειλέτη, τις οποίες απαιτεί η 
οικεία ΕθνΚΤ προκειμένου να διασφαλίσει την έγκυρη 
σύσταση της ασφάλειας επί των υποκείμενων δανεια¬ 
κών απαιτήσεων και τη δυνατότητα γρήγορης ρευστο¬ 
ποίησης αυτών σε περίπτωση αθέτησης υποχρέωσης 
του αρχικού δικαιούχου/εκδότη.» 

VI. Στο Κεφάλαιο 2 του Τίτλου III του Τέταρτου Μέρους 
προστίθεται το ακόλουθο Τμήμα ως εξής: 

«Τμήμα 2 

Απαιτήσεις πιστοληπτικής διαβάθμισης 
του Ευρωσυστήματος για τα ϋΕΟΟ 

Άρθρο 81α 

Γενικοί κανόνες για την αξιολόγηση της πιστοληπτικής 
διαβάθμισης του Ευρωσυστήματος για τα ϋΕΟΟ - 
Επιλογή συστήματος 
ή πηγής πιστοληπτικής διαβάθμισης 

1. Τα ϋΕΟΟ δεν απαιτείται να αξιολογούνται από μία 
εκ των τεσσάρων πηγών πιστοληπτικής αξιολόγησης 
που είναι αποδεκτές από το Ευρωσύστημα βάσει των 
γενικών κριτηρίων αποδοχής του Τίτλου V του Τέταρ¬ 
του Μέρους της Κατευθυντήριας Γραμμής ΕΚΤ/2014/60. 

2. Κάθε υποκείμενη δανειακή απαίτηση του χαρτο¬ 
φυλακίου ασφαλειών των ϋΕΟΟ πρέπει να διαθέτει πι- 
στοληπτική αξιολόγηση προερχόμενη από μία εκ των 
τεσσάρων πηγών πιστοληπτικής αξιολόγησης που είναι 
αποδεκτές από το Ευρωσύστημα βάσει των γενικών 
κριτηρίων αποδοχής του Τίτλου V του Τέταρτου Μέ¬ 
ρους της Κατευθυντήριας Γραμμής ΕΚΤ/2014/60. Επιπλέ¬ 
ον, το σύστημα ή η πηγή πιστοληπτικής αξιολόγησης 


που χρησιμοποιείται πρέπει να είναι το ίδιο/η ίδια που 
έχει επιλεγεί από τον αρχικό δικαιούχο, σύμφωνα με 
το άρθρο 80 της παρούσας Πράξης. Εν προκειμένω 
εφαρμόζονται οι κανόνες που διέπουν τις απαιτήσεις 
πιστοληπτικής διαβάθμισης του Ευρωσυστήματος για 
τις υποκείμενες δανειακές απαιτήσεις κατά το άρθρο 
70 της παρούσας Πράξης. 

3. Η πιστωτική ποιότητα κάθε υποκείμενης δανειακής 
απαίτησης του χαρτοφυλακίου ϋΕΟΟ αξιολογείται με 
βάση την πιστοληπτική ικανότητα του οφειλέτη ή του 
εγγυητή, η οποία πρέπει να αντιστοιχεί τουλάχιστον στη 
βαθμίδα 3 της εναρμονισμένης κλίμακας πιστοληπτικής 
διαβάθμισης του Ευρωσυστήματος.» 

VII Προστίθεται το ακόλουθο άρθρο 96α ως εξής: 

«Άρθρο 96α 

Καθορισμός μέτρων ελέγχου κινδύνων για τα ϋΕΟΟ 

Οι υποκείμενες δανειακές απαιτήσεις που περιλαμ¬ 
βάνονται στο χαρτοφυλάκιο υπόκεινται σε περικοπή 
αποτίμησης που εφαρμόζεται σε κάθε μία εξ αυτών, 
σύμφωνα με τους όρους του άρθρου 95 της παρούσας 
Πράξης. Η συνολική αξία των υποκείμενων δανειακών 
απαιτήσεων του χαρτοφυλακίου μετά την εφαρμογή 
των περικοπών αποτίμησης πρέπει ανά πάσα στιγμή 
να είναι ίση ή μεγαλύτερη του ανεξόφλητου κεφαλαίου 
του ϋΕΟΟ. Εάν η συνολική αξία μειωθεί κάτω από το 
όριο του προηγούμενου εδαφίου, το ϋΕΟΟ αποτιμάται 
με μηδενική αξία.» 

VIII. Προστίθεται το ακόλουθο άρθρο 101α ως εξής: 

«Άρθρο 101α 

Χρήση χρεογράφων σε σχέση με την 

έμμεση ανακεφαλαιοποίηση με δημόσια χρεόγραφα 

Δημόσια χρεόγραφα που χρησιμοποιούνται στην έμ¬ 
μεση ανακεφαλαιοποίηση αντισυμβαλλομένου μπορούν 
να παρέχονται ως ασφάλεια από τον ίδιο ή από κάθε 
άλλον αντισυμβαλλόμενο που έχει στενούς δεσμούς 
με τον πρώτο, κατά την έννοια του άρθρου 101 της 
παρούσας Πράξης, μόνο εάν το Ευρωσύστημα θεωρεί 
ότι το επίπεδο της πρόσβασης του εκδότη των εν λόγω 
χρεογράφων στην αγορά (πιαΓΚθΙ δοοοεε) είναι επαρκές, 
λαμβάνοντας υπόψη και τη λειτουργία των εν λόγω 
χρεογράφων στην ανακεφαλαιοποίηση.» ' 

IX. Το άρθρο 111 αντικαθίσταται ως εξής: 

«Αρθρο 111 
Γ ενικές αρχές 

1. Οι αντισυμβαλλόμενοι μπορούν να λαμβάνουν ανα- 
χρηματοδότηση από την Τράπεζα της Ελλάδος στο 
πλαίσιο των πιστοδοτικών πράξεων του Ευρωσυστήμα¬ 
τος χρησιμοποιώντας αποδεκτά περιουσιακά στοιχεία 
που τηρούνται σε άλλο κράτος μέλος της ζώνης του 
ευρώ (παροχή ασφαλειών διασυνοριακώς). 

2. Οι αντισυμβαλλόμενοι μπορούν να παρέχουν ως 
ασφάλεια για διασυνοριακή χρήση αποδεκτά περιου¬ 
σιακά στοιχεία, πλην των καταθέσεων καθορισμένης 
διάρκειας και των ΩΕΟΟ, σύμφωνα με τα ακόλουθα: 

α) τα εμπορεύσιμα περιουσιακά στοιχεία παρέχονται 
ως ασφάλεια: ί) μέσω αποδεκτών ζεύξεων (ΙίηΙο) μεταξύ 
ΣΔΤ του ΕΟΧ' ϋ) βάσει των διαδικασιών που εφαρμόζο¬ 
νται στο Σύστημα Ανταποκριτριών Κεντρικών Τραπεζών 
του Ευρωσυστήματος (ΣΑΚΤ)' III) μέσω αποδεκτών ζεύ¬ 
ξεων (ΙϊηΙο) σε συνδυασμό με το ΣΑΚΤ' και 

β) οι δανειακές απαιτήσεις και, εφόσον συντρέχει πε¬ 
ρίπτωση, τα ΠΜΒϋ παρέχονται ως ασφάλεια σύμφωνα 
με τις εφαρμοστέες διαδικασίες του ΣΑΚΤ. 

3. Οι αντισυμβαλλόμενοι μεταφέρουν τα αποδεκτά 
περιουσιακά στοιχεία μέσω των λογαριασμών διακανο¬ 
νισμού τίτλων τους σε ΣΔΤ που πληροί το πλαίσιο του 
Ευρωσυστήματος και έχει αξιολογηθεί ως αποδεκτό 
από το Ευρωσύστημα βάσει του ως άνω πλαισίου για 
χρήση στις πιστοδοτικές πράξεις του. 

4. Οι αντισυμβαλλόμενοι που δεν διαθέτουν λογα¬ 
ριασμό θεματοφυλακής σε ΕθνΚΤ ή λογαριασμό δια¬ 
κανονισμού τίτλων σε ΣΔΤ που πληροί το πλαίσιο του 
Ευρωσυστήματος και έχει αξιολογηθεί ως αποδεκτό 
από το Ευρωσύστημα βάσει του ως άνω πλαισίου για 
χρήση στις πιστοδοτικές πράξεις του μπορούν να δια¬ 
κανονίζουν τις συναλλαγές τους μέσω του λογαριασμού 
διακανονισμού τίτλων ή του λογαριασμού θεματοφυλα¬ 
κής πιστωτικού ιδρύματος-ανταποκριτή. 

5. Πέραν των αναφερομένων στον παρόντα Τίτλο, στη 
διασυνοριακή χρήση των αποδεκτών περιουσιακών στοι¬ 
χείων εφαρμόζονται τα προβλεπόμενα σχετικώς στην 
Κατευθυντήρια Γραμμή ΕΚΤ/2014/60, ιδίως δε τα προ¬ 
βλεπόμενα στον Τίτλο IX του Τετάρτου Μέρους αυτής.» 

X. Το άρθρο 121 αντικαθίσταται ως εξής: 

«Άρθρο 121 

Μέτρα διακριτικής ευχέρειας λαμβανόμενα 
για προληπτικούς λόγους ή κατόπιν επέλευσης 
γεγονότος αθέτησης υποχρέωσης 

1. Για προληπτικούς λόγους το Ευρωσύστημα μπορεί 
να λαμβάνει οποιοδήποτε από τα ακόλουθα μέτρα: 

α) να αναστέλλει, περιορίζει ή αποκλείει την πρό¬ 
σβαση αντισυμβαλλομένου σε πράξεις νομισματικής 
πολιτικής του Ευρωσυστήματος, 

β) να απορρίπτει ή να περιορίζει τη χρήση περιουσι¬ 
ακών στοιχείων ή να εφαρμόζει πρόσθετες περικοπές 
σε περιουσιακά στοιχεία τα οποία παρέχει ορισμένος 
αντισυμβαλλόμενος ως ασφάλεια για τις πιστοδοτικές 
πράξεις του Ευρωσυστήματος, βάσει πληροφοριών που 
το Ευρωσύστημα θεωρεί σχετικές, ιδίως σε περιπτώσεις 
που η πιστοληπτική διαβάθμιση του αντισυμβαλλομένου 
φαίνεται να εμφανίζει υψηλό βαθμό συσχέτισης με την 
πιστοληπτική διαβάθμιση των ως άνω περιουσιακών 
στοιχείων. 

2. Γ ια προληπτικούς λόγους το Ευρωσύστημα μπορεί 
να αναστέλλει, περιορίζει ή αποκλείει την πρόσβαση 
σε πράξεις νομισματικής πολιτικής (α) αντισυμβαλλό¬ 
μενων που υπόκεινται σε εποπτεία κατά το άρθρο 54 
στοιχείο β) σημείο ί) της παρούσας Πράξης, αλλά δεν 
πληρούν τις απαιτήσεις για τα ίδια κεφάλαια του κανο¬ 
νισμού (ΕΕ) αριθ. 575/2013, σε ατομική και/ή ενοποιημέ¬ 
νη βάση, σύμφωνα με τις εποπτικές απαιτήσεις, καθώς 
και (β) αντισυμβαλλόμενων που υπόκεινται σε ανάλογη 
εποπτεία κατά το άρθρο 54 στοιχείο β) σημείο ίϋ) της 
παρούσας Πράξης, αλλά δεν πληρούν απαιτήσεις για 
τα ίδια κεφάλαια ανάλογες εκείνων του κανονισμού 
(ΕΕ) αριθ. 575/2013, σε ατομική και/ή ενοποιημένη βάση. 
Εξαιρούνται οι περιπτώσεις στις οποίες, κατά την κρίση 
του Ευρωσυστήματος, η συμμόρφωση μπορεί να απο¬ 
κατασταθεί μέσω της λήψης πρόσφορων και έγκαιρων 
μέτρων ανακεφαλαιοποίησης, όπως καθορίζει το διοι¬ 
κητικό συμβούλιο της ΕΚΤ. 


3. Γ ια προληπτικούς λόγους το Ευρωσύστημα μπορεί, 
στο πλαίσιο της αξιολόγησης της οικονομικής ευρω- 
στίας ορισμένου αντισυμβαλλόμενου δυνάμει του άρ¬ 
θρου 54 στοιχείο γ) της παρούσας Πράξης και με την 
επιφύλαξη τυχόν άλλων μέτρων διακριτικής ευχέρειας, 
να αναστέλλει, περιορίζει ή αποκλείει την πρόσβαση 
των ακόλουθων αντισυμβαλλομένων σε πράξεις νομι¬ 
σματικής πολιτικής: 

α) αντισυμβαλλομένων για τους κεφαλαιακούς δείκτες 
των οποίων δεν καθίστανται έγκαιρα διαθέσιμες στην 
οικεία ΕθνΚΤ και την ΕΚΤ, το αργότερο εντός 14 εβδο¬ 
μάδων από τη λήξη του σχετικού τριμήνου, πληροφορίες 
βάσει του κανονισμού (ΕΕ) αριθ. 575/2013" 

β) αντισυμβαλλομένων που δεν υποχρεούνται μεν να 
παρέχουν πληροφορίες για τους κεφαλαιακούς δεί¬ 
κτες βάσει του κανονισμού (ΕΕ) αριθ. 575/2013, αλλά για 
τους οποίους δεν καθίστανται έγκαιρα διαθέσιμες στην 
οικεία ΕθνΚΤ και την ΕΚΤ, και το αργότερο εντός 14 
εβδομάδων από τη λήξη του σχετικού τριμήνου, ανάλο¬ 
γες πληροφορίες κατά το άρθρο 54 στοιχείο β) σημείο 
μι) της παρούσας Πράξης. 

Η πρόσβαση σε πράξεις νομισματικής πολιτικής του 
Ευρωσυστήματος που έχει ανασταλεί, περιοριστεί ή 
αποκλειστεί, μπορεί να αποκατασταθεί μόλις καταστούν 
διαθέσιμες οι σχετικές πληροφορίες στην οικεία ΕθνΚΤ 
και την ΕΚΤ και το Ευρωσύστημα διαπιστώσει ότι ο 
αντισυμβαλλόμενος πληροί το κριτήριο της οικονομι¬ 
κής ευρωστίας βάσει του άρθρου 54 στοιχείο γ) της 
παρούσας Πράξης. 

4. Για προληπτικούς λόγους και με την επιφύλαξη 
τυχόν άλλων μέτρων διακριτικής ευχέρειας, το Ευρω¬ 
σύστημα περιορίζει την πρόσβαση αντισυμβαλλόμενων 
που οι οικείες αρχές θεωρούν ότι «τελούν υπό πτώχευση 
ή ενδέχεται να πτωχεύσουν» ("ΐαίΐίπρ ογ ΙίΚβΙγ Ιο ίαίί') σε 
πράξεις νομισματικής πολιτικής του με βάση τους όρους 
του άρθρου 18 παράγραφος 4 στοιχεία α) έως δ) του 
κανονισμού (ΕΕ) αριθ. 806/2014 ή του άρθρου 32 του 
Ν. 4335/2015 που ενσωματώνει το άρθρο 32 παράγρα¬ 
φος 4 στοιχεία α) έως δ) της οδηγίας 2014/59/ΕΕ. Ο 
περιορισμός αντιστοιχεί στο επίπεδο πρόσβασης στις 
πιστοδοτικές πράξεις του Ευρωσυστήματος που ισχύει 
κατά το χρόνο που θεωρείται ότι οι εν λόγω αντισυμ¬ 
βαλλόμενοι βρίσκονται στην ανωτέρω κατάσταση. 

5. Πέραν του περιορισμού της πρόσβασης στις πρά¬ 
ξεις νομισματικής πολιτικής, κατά την παράγραφο 4, 
για προληπτικούς λόγους το Ευρωσύστημα μπορεί 
να αναστέλλει, περιορίζει περαιτέρω ή αποκλείει την 
πρόσβαση αντισυμβαλλομένων στις εν λόγω πράξεις, 
εφόσον αυτοί θεωρείται ότι «τελούν υπό πτώχευση ή 
ενδέχεται να πτωχεύσουν», κατά την παράγραφο 4 και 
εφόσον, περαιτέρω, εμπίπτουν σε οποιαδήποτε από τις 
ακόλουθες περιπτώσεις: 

α) δεν υπόκεινται στην ανάληψη δράσης εξυγίανσης 
από αρχή εξυγίανσης διότι υπάρχει εύλογη προοπτι¬ 
κή λήψης εναλλακτικού μέτρου του ιδιωτικού τομέα 
ή εποπτικού μέτρου κατά το άρθρο 18 παράγραφος 
1 στοιχείο β) του κανονισμού (ΕΕ) αριθ. 806/2014 και 
το άρθρο 32 παράγραφος 1 στοιχείο β) της οδηγίας 
2014/59/ΕΕ, όπως αυτό έχει ενσωματωθεί με το άρθρο 
32 παράγραφος 1 στοιχείο β) του Ν. 4335/2015, το οποίο 
θα απέτρεπε την πτώχευση του ιδρύματος εντός εύ¬ 
λογου χρονικού διαστήματος, ενόψει της εκπόνησης 
του ως άνω εναλλακτικού μέτρου του ιδιωτικού τομέα 
ή εποπτικού μέτρου 1 

β) εκτιμάται ότι πληρούν τις προϋποθέσεις εξυγίανσης 
κατά το άρθρο 18 παράγραφος 1 του κανονισμού (ΕΕ) 
αριθ. 806/2014 ή κατά το άρθρο 32 παράγραφος 1 της 
οδηγίας 2014/59/ΕΕ, όπως αυτό έχει ενσωματωθεί με το 
άρθρο 32 παράγραφος 1 στοιχείο β) του Ν. 4335/2015, 
ενόψει της ανάληψης δράσης εξυγίανσης' 

γ) προκύπτουν από την ανάληψη δράσης εξυγίαν¬ 
σης κατά τους ορισμούς του άρθρου 3 παράγραφος 
10 του κανονισμού (ΕΕ) αριθ. 806/2014 και του άρθρου 
2 παράγραφος 40 της οδηγίας 2014/59/ΕΕ, όπως αυτό 
έχει ενσωματωθεί με το άρθρο 2 παράγραφος 40 του 
Ν. 4335/2015, ή από τη λήψη εναλλακτικού μέτρου του 
ιδιωτικού τομέα ή εποπτικού μέτρου κατά το άρθρο 18 
παράγραφος 1 στοιχείο β) του κανονισμού (ΕΕ) αριθ. 
806/2014 και το άρθρο 32 παράγραφος 1 στοιχείο β) της 
οδηγίας 2014/59/ΕΕ, όπως αυτό έχει ενσωματωθεί με το 
άρθρο 32 παράγραφος 1 στοιχείο β) του Ν. 4335/2015. 

6. Πέραν του περιορισμού της πρόσβασης στις πρά¬ 
ξεις νομισματικής πολιτικής κατά την παράγραφο 4, 
για προληπτικούς λόγους το Ευρωσύστημα αναστέλλει, 
περιορίζει περαιτέρω ή αποκλείει την πρόσβαση αντι¬ 
συμβαλλομένων στις εν λόγω πράξεις, εφόσον αυτοί 
έχει θεωρηθεί ότι «τελούν υπό πτώχευση ή ενδέχεται 
να πτωχεύσουν», αλλά ως προς τους οποίους ούτε έχει 
προβλεφθεί η ανάληψη δράσης εξυγίανσης ούτε υπάρ¬ 
χει εύλογη προοπτική λήψης εναλλακτικού μέτρου του 
ιδιωτικού τομέα ή εποπτικού μέτρου που θα απέτρεπε 
την πτώχευση του ιδρύματος εντός εύλογου χρονικού 
διαστήματος κατά το άρθρο 18 παράγραφος 1 στοιχείο 
β) του κανονισμού (ΕΕ) αριθ. 806/2014 και το άρθρο 32 
παράγραφος 1 στοιχείο β) της οδηγίας 2014/59/ΕΕ, όπως 
αυτό έχει ενσωματωθεί με το άρθρο 32 παράγραφος 1 
στοιχείο β) του Ν. 4335/2015. 

7. Στην περίπτωση που ορισμένο μέτρο διακριτικής 
ευχέρειας βασίζεται σε πληροφορίες εποπτικής φύσης, 
το Ευρωσύστημα χρησιμοποιεί κάθε τέτοια πληροφορία 
την οποία παρέχουν οι εποπτικές αρχές ή οι αντισυμ¬ 
βαλλόμενοι, κατά τρόπο που είναι απολύτως ανάλογος 
και αναγκαίος για την εκτέλεση των καθηκόντων του 
που αφορούν την άσκηση της νομισματικής πολιτικής. 

8. Σε περίπτωση επέλευσης γεγονότος αθέτησης υπο¬ 
χρέωσης στο πρόσωπο αντισυμβαλλομένου, το Ευρωσύ¬ 
στημα μπορεί να αναστέλλει, περιορίζει ή αποκλείει την 
πρόσβαση αντισυμβαλλομένου σε πράξεις νομισματικής 
πολιτικής. 

9. Όλα τα μέτρα του Ευρωσυστήματος που λαμβάνο- 
νται κατ’ άσκηση διακριτικής ευχέρειας εφαρμόζονται 
βάσει της αρχής της αναλογικότητας και της ισότιμης 
μεταχείρισης και αιτιολογούνται δεόντως από το Ευ¬ 
ρωσύστημα.» 

XI. Στο Παράρτημα 1 «Ορισμοί» το σημείο 10 αντικα¬ 
θίσταται ως εξής: 

«10) «αρμόδια αρχή» (οοπιρθίβηΐ αυΐάοπίγ): δημόσια 
αρχή ή όργανο που αναγνωρίζεται επίσημα από το εθνι¬ 
κό δίκαιο και εξουσιοδοτείται βάσει αυτού να εποπτεύει 
ιδρύματα στο πλαίσιο του συστήματος εποπτείας του 
οικείου κράτους μέλους, περιλαμβανομένης της ΕΚΤ 
ως προς τα καθήκοντα που ανατίθενται σε αυτή με 
τον κανονισμό (ΕΕ) αριθ. 1024/2013 του Συμβουλίου(*)' 

(*) Κανονισμός (ΕΕ) αριθ. 1024/2013 του Συμβουλίου, της 
15ης Οκτωβρίου 2013, για την ανάθεση ειδικών καθηκό¬ 
ντων στην Ευρωπαϊκή Κεντρική Τράπεζα σχετικά με τις 
πολιτικές που αφορούν την προληπτική εποπτεία των 
πιστωτικών ιδρυμάτων (ΕΕ ί 287 της 29.10.2013, σ. 63).» 


XII. Στο Παράρτημα 1 «Ορισμοί» το σημείο 23 αντικα¬ 
θίσταται ως εξής: 

«23) «εγχώρια χρήση» (άοπιοείίο υεβ): η παροχή ως 
ασφάλειας, από αντισυμβαλλόμενο εγκατεστημένο σε 
κράτος μέλος με νόμισμα το ευρώ,: 

α) εμπορεύσιμων περιουσιακών στοιχείων που έχουν 
εκδοθεί και τηρούνται στο ίδιο κράτος μέλος με αυτό 
της οικείας ΕθνΚΤ' 

β) δανειακών απαιτήσεων, όταν η σχετική σύμβαση 
διέπεται από το δίκαιο του κράτους μέλους της οικείας 
ΕθνΚΤ' 

γ) ΒΜΒϋε που έχουν εκδοθεί από οντότητες εγκατε¬ 
στημένες στο κράτος μέλος της οικείας ΕθνΚΤ' 
δ) μη εμπορεύσιμα χρεόγραφα που καλύπτονται από 
αποδεκτές δανειακές απαιτήσεις και που έχουν εκδοθεί 
και τηρούνται στο κράτος μέλος της οικείας ΕθνΚΤ». 

XIII. Στο Παράρτημα 1 «Ορισμοί» προστίθεται το σημείο 
42α ως εξής: 

«42α) «έμμεση ανακεφαλαιοποίηση με δημόσια 
χρεόγραφα» (ίπ-Κίπά ΓβοαρίίαΙίεαΙίοη ννίΐά ρυόΐίο άθόί 
ίπείΓυπισπΙε): κάθε μορφή αύξησης του εγγεγραμμένου 
κεφαλαίου πιστωτικού ιδρύματος, στο πλαίσιο της οποί¬ 
ας το σύνολο ή μέρος του ανταλλάγματος παρέχεται με 
απευθείας τοποθέτηση στο πιστωτικό ίδρυμα κρατικών 
χρεογράφων ή χρεογράφων του δημόσιου τομέα, τα 
οποία έχουν εκδοθεί από το κράτος ή από οντότητα 
του δημόσιου τομέα που εισφέρει το νέο κεφάλαιο στο 
πιστωτικό ίδρυμα». 

XIV. Στο Παράρτημα 1 «Ορισμοί» το σημείο 69 αντι¬ 
καθίσταται ως εξής: 

«69) «μη εμπορεύσιμο περιουσιακό στοιχείο» (ηοη- 
πΐ3Γΐ<θΐ30Ιθ 35δθΙ): καταθέσεις καθορισμένης διάρκει¬ 
ας, δανειακές απαιτήσεις, ΒΜΒΩ και μη εμπορεύσιμα 
χρεόγραφα που καλύπτονται από αποδεκτές δανειακές 
απαιτήσεις». 

XV. Στο Παράρτημα 1 «Ορισμοί» προστίθεται το σημείο 
69α ως εξής: 

«69α) «μη εμπορεύσιμα χρεόγραφα καλυπτόμενα από 
αποδεκτές δανειακές απαιτήσεις» (άθόΐ ίηεΐιτιπίθηΐε 
03θΙ<θά όγ θΙίςίόΙθ ΟΓθάίΙ οΐΒίπιε - ΩΕ(Χ): χρεόγραφα: 

α) τα οποία καλύπτονται άμεσα ή έμμεσα από δα¬ 
νειακές απαιτήσεις που πληρούν όλα τα κριτήρια κα¬ 
ταλληλότητας του Ευρωσυστήματος για τις δανειακές 
απαιτήσεις σύμφωνα με τα προβλεπόμενα στο άρθρο 
69 και 77α της παρούσας Πράξης' 
β) οι κάτοχοι των οποίων μπορούν να ικανοποιηθούν 
ως προς τις εξ αυτών απαιτήσεις: ί) από πιστωτικό ίδρυ¬ 
μα που αποτελεί και τον αρχικό δικαιούχο του υποκεί¬ 
μενων δανειακών απαιτήσεων και ϋ) από ένα δυναμικό 
χαρτοφυλάκιο υποκείμενων δανειακών απαιτήσεων που 
αναφέρονται στο σημείο α)' 
γ) για τα οποία δεν υφίσταται κατάτμηση του κιν¬ 
δύνου». 

Κατά τα λοιπά, οι διατάξεις της ΠΣΝΠ 96/22.4.2015 
παραμένουν αμετάβλητες. Οι διατάξεις της παρούσας 
Πράξης τίθενται σε ισχύ στις 2 Νοεμβρίου 2015. 

Από τις διατάξεις της παρούσας Πράξης δεν προκα- 
λείται δαπάνη σε βάρος του Κρατικού Προϋπολογισμού. 

Η πράξη αυτή να δημοσιευθεί στην Εφημερίδα της 
Κυβερνήσεως 

Ο Πρόεδρος 
ΙΩΑΝΝΗΣ ΜΟΥΡΜΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήΐ1ρ://νννννν.β1.9Γ - β-πΐ 3 ΪΙ: ννββιπ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 












































































